સ્ટેન્ડિંગ કમિટીએ મંજૂર કરેલા વર્ષ ૨૦૧૮-૧૯ના મહત્વના ઠરાવોમાં મ્યુ.પ્રોપર્ટી ટેકસ-કોન્ઝર્વન્સી ટેકસ, વોટર ટેકસના દરોમાં કોઈ જ વધારો કરાયો નથી. વાહનવેરા દરોમાં કોઈ જ વધારો નહીં. નરોડા પાટીયા ચાર રસ્તા ફ્લાય ઓવરબ્રિજ નવેસરથી તૈયાર કરવા માટે ૧૦ કરોડ રૂપિયાની ફાળવણી. કાલુપુર રેલવે ઓવરબ્રિજ પહોળો કરવા, કુબેરનગર રેલવે ઓવરબ્રિજ અંગે ફીઝીબિલિટી રિપોર્ટ તથા વાસણા પિરાણા ડો.બાબાસાહેબ આંબેડકર પુલ નીચે રંગસાગર ફ્લેટ પાસેથી પસાર થતા રસ્તા અંગે ફીઝિબિલિટી રિપોર્ટ ( રસ્તા ઉપર પુલની ઉંચાઈ સપ્રમાણ ન હોવાથી ઉંચાઈવાળા વાહનો પસાર થઈ શકતા નથી તેથી નાગરિકોને મુશ્કેલી પડે છે. જેને ધ્યાનમાં રાખીને વાસણા પિરાણા ડો.બાબાસાહેબ આંબેડકર રિવર બ્રિજના પશ્ચિમ તરફના ભાગની નીચેથી પસાર થતા વાહનોને વધુ ઊંચાઈ મળી રહે તે પ્રકારે આયોજન કરવા તેમજ વૈકલ્પિક રસ્તા અંગે આયોજન કરવા પ્રારંભિક ધોરણે. આ કામ માટે બજેટમાં ૨ કરોડની જોગવાઈ.